पट्टी टूटी, तीन घायल, हालत गंभीर
सरानीखेड़ा| सरानीखेड़ा के समीपवर्ती गांव नगला भगत में चीरी टूटने से तीन लोग घायल हो गए। ग्राम नगला भगत में कुछ लोग एक मकान पर मरम्मत का कार्य कर रहे थे तभी अचानक मकान की चीरी टूटने से तीन लोग दब गये जिन्हें ग्रामीणों के सहयोग से निकाला गया। घायल होने वालों में पूरन सिंह पुत्र कीरत सिंह, रामकुमार पुत्र पूरन सिंह तथा रामवरन पुत्र भोगीराम थे। घायलों को तत्काल जिला अस्पताल धौलपुर ले जाया गया जहां कीरत सिंह की तबियत ज्यादा ख़राब होने के कारण ग्वालियर रेफर किया गया। कुछ ही देर बाद रामकुमार एवं रामवरन को भी आगरा रेफर कर दिया गया है। खबर लिखी जाने तक घायलों की हालत नाजुक बनी हुई है।
hin_Deva hin_Deva